**COMPLETARE ORDINE DE ZI la CONVOCATORUL**

**Adunării Generale Extraordinare a Acţionarilor S.C. SEVERNAV S.A.**

S.C. SEVERNAV S.A. înmatriculată sub nr. J/25/03/1990, CUI 1606030, cu sediul social în localitatea Drobeta Turnu Severin, strada Calea Timişoarei nr. 204, judeţul Mehedinţi, prin Preşedinte Ţîrlea Victor, în conformitate cu prevederile Legii nr.31/1990 republicată cu modificările şi completările ulterioare, la solicitarea din 27.10.2015 a acţionarului semnificativ al S.C. SEVERNAV S.A. domnul Ţîrlea Victor - deţinător al unui număr de 1.587.036 acţiuni, în valoare totală de 3.967.590 lei, reprezentând un procent de 31,4792 % din numărul total de voturi în cadrul A.G.A. privind stabilirea datei de 10.12.2015 ca dată de înregistrare care serveşte la identificarea acţionarilor asupra cărora se răsfrâng efectele hotărârii AGA, în conformitate cu prevederile art.238 alin (1) din Legea 297/2004 privind piaţa de capital, în temeiul prevederilor art. 117^1 din Legea 31/1990, completează ordinea de zi a Adunării Generale Extraordinare a Acţionarilor ce se va întruni în data de 19 noiembrie 2015, respectiv 20 noiembrie 2015, orele 10:00 la sediul societăţii din Drobeta Turnu Severin, Calea Timişoarei nr. 204, Jud. Mehedinţi şi care a fost publicată iniţial în M.Of. al României, partea a IV-a nr. 5860/14.10.2015şi în ziarul Datina nr. 6508, urmând ca ordinea de zi să aibă următoarul conţinut:

1.Aprobarea vânzării activului Sector II, situat în strada Portului nr. 2, localitatea Drobeta Turnu Severin, judeţul Mehedinţi precum şi a terenului CTZ situat în strada Calea Timişoarei nr. 200, aflate în proprietatea S.C. SEVERNAV S.A. Pretul minim de vanzare nu va putea fi mai mic decat valoarea de piata a a bunurilor stabilita de evaluator ANEVAR  in rapoartele  de specialitate  din anul 2015.

2. Mandatarea Consiliului de Administraţie să negocieze preţul de vânzare şi condiţiile de plată, cu menţiunea că preţul nu va putea fi mai mic faţă de cel aprobat la punctul 1 de mai sus, iar transferul dreptului de proprietate se va putea face la încasarea integrală a preţului. Consiliul de Administraţie va desemna prin hotărâre unul dintre membrii săi pentru a semna în numele S.C. SEVERNAV S.A. actele de transfer al proprietăţii.

3. Stabilirea datei de 07.12.2015 ca dată de înregistrare care serveşte la identificarea acţionarilor asupra cărora se răsfrâng efectele hotărârii AGA, în conformitate cu prevederile art.238 alin (1) din Legea 297/2004 privind piaţa de capital.

4. Stabilirea datei de 10.12.2015 ca dată de înregistrare care serveşte la identificarea acţionarilor asupra cărora se răsfrâng efectele hotărârii AGA, în conformitate cu prevederile art.238 alin (1) din Legea 297/2004 privind piaţa de capital.

5.Aprobarea mandatării Preşedintelui Consiliului de Administraţie – domnul Ţîrlea Victor, să semneze hotărârea Adunării Generale Extraordinare a Acţionarilor precum şi orice alte documente aferente adunării şi să efectueze toate procedurile şi formalităţile prevăzute de lege în scopul îndeplinirii hotărârilor adunării, inclusiv formalităţile de publicare şi înregistrare a hotărârilor adunării la Oficiul Registrului Comerţului şi la orice alte instituţii publice. Persoana mandatată de adunare va avea dreptul de a delega această împuternicire oricărei persoane pe care o consideră potrivită.

Proiectul de hotărâre al A.G.E.A. modificat, documentele si materialele de sedinta, se află la dispoziţia acţionarilor începând cu data de 28 octombrie 2015in format electronic, pe website-ul societatii.

Menţionăm că restul prevederilor din convocarea publicată în Monitorul Oficial al României, partea a IV-a nr. 5860/14.10.2015şi în ziarul Datina nr. 6508 rămân neschimbate.

**Preşedintele Consiliului de Administraţie,**

**Ing. Ţîrlea Victor**